CELEX: C2005/057/42
Language: fi
Date: 2005-03-05 00:00:00
Title: Asia T-453/04: Peter Lesetarin 22.9.2004 Euroopan yhteisöjen komissiota vastaan nostama kanne

5.3.2005   
            
            
               FI
            
            
               Euroopan unionin virallinen lehti
            
            
               C 57/25
            
         Peter Lesetarin 22.9.2004 Euroopan yhteisöjen komissiota vastaan nostama kanne
   (Asia T-453/04)
   (2005/C 57/42)
   Oikeudenkäyntikieli: englanti
   Peter Lesetar on nostanut 22.9.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja E.I. Faludy.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa EPSO:n päätöksen olla hyväksymättä kantajaa kilpailussa EPSO/LA/11/03 hyväksyttyjen hakijoiden luetteloon
            
         
               —
            
            
               määrää, että kantaja on hyväksyttävä kyseiseen luetteloon
            
         
               —
            
            
               velvoittaa kantajalla suoritettavaksi palkan, jonka hän olisi saanut, mikäli hänet olisi otettu hyväksyttyjen hakijoiden luetteloon, alkaen siitä hetkestä, joka vastaa luettelossa häntä ennen ja hänen jälkeensä – mikäli hänet olisi kyseiseen luetteloon hyväksytty – olleiden hakijoiden työskentelyn aloittamisajankohdan keskiarvoa, ja päättyen siihen hetkeen, jolloin hän tosiasiallisesti aloittaa työskentelyn.
            
         Oikeudelliset perusteet ja pääasialliset perustelut
   Kantaja väittää, että hänen suoritustaan kirjallisessa kokeessa edellä mainitussa kilpailussa aliarvioitiin merkittävästi, että suullisen kokeen arvioinnissa niin ikään oli puutteita ja että yleisesti ottaen hänen soveltuvuuttaan kyseiseen tehtävään ei ole tutkittu ja arvioitu asianmukaisesti.